23/03/2015 | Administración LocalMunicipal
Dodro
Aprobación definitiva da modificación da Ordenanza fiscal n.º 7, reguladora da taxa por servizos do pavillón polideportivo municipal

ANUNCIO Aprobación definitiva da modificación da Ordenanza Municipal n.º 7, reguladora da taxa por servizos do pavillón polideportivo municipal O Pleno municipal, na sesión ordinaria que se celebrou o día 16 de xaneiro de 2015, aprobou provisionalmente a modificación da Ordenanza fiscal n.º 7, reguladora da taxa por servizos do pavillón polideportivo municipal. Logo de transcorrer o prazo de exposición pública do acordo de aprobación inicial da modificación da ordenanza (BOP núm.22, do 3 de febreiro de 2015), ao non se presentar ningunha alegación, considérase aprobada definitivamente, ao abeiro do establecido no artigo 49. c) da Lei reguladora das bases de réxime local. Consonte co previsto no artigo 70.2 da Lei 7/1985, do 2 de abril, e 17.4 do Real decreto lexislativo 2/2004, do 5 de marzo, e para os efectos da súa entrada en vigor, publícase o texto íntegro da ordenanza fiscal modificada: ORDENANZA FISCAL N.º 7, REGULADORA DA TAXA POR SERVICIOS DO PAVILLÓN POLIDEPORTIVO MUNICIPAL Artigo 1.º.–Natureza e fundamento. No uso das facultades concedidas polos artigos 133.2 e 142 da Constitución, polo artigo 106 da Lei 7/85, do 2 de abril, reguladora das Bases do Réxime Local, e os artigos 20 e 58 da Lei 39/88, do 28 de decembro, e de conformidade co disposto nos artigos 15 a 19 da Lei 39/88 citada, na súa nova redacción dada pola Lei 25/98, do 13 de xullo, de modificación do réxime xeral das taxas estatais e locais e reordenación das prestacións patrimoniais de carácter público, este Concello acorda a imposición e ordenación da taxa por prestación dos servicios do Pavillón Polideportivo, que se rexerá pola presente Ordenanza fiscal. Artigo 2.º.–Feito impoñible. Constitúen o feito impoñible da taxa a prestación dos servicios do Pavillón Polideportivo Municipal, especificados na tarifa desta taxa Artigo 3.º.–Suxeitos pasivos. Serán suxeitos pasivos desta taxa as persoas físicas ou xurídicas e as entidades ás que se refire o artigo 33 da Lei xeral tributaria que soliciten ou resulten beneficiadas ou afectadas polos servicios ou actividades que se detallan na tarifa desta taxa. Artigo 4.º.–Responsables. – Serán responsables solidarias das obrigas tributarias dos suxeitos pasivos as persoas físicas e xurídicas ás que se refiren os artigos 38.1 e 39 da Lei xeral tributaria. – Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 40 da Lei xeral tributaria. Artigo 5.º.–Cota tributaria. A cota desta taxa será a seguinte: – Pola publicidade fixa establecese o pago de 60,01 euros m 2. ou fracción e por ano, previo acordo da Comisión de Goberno sobre o su emprazamento e condicións da mesma. – Para a publicidade móbil, que se fará en carteis de madeira, fibra ou semellante e terá unha dimensión máxima de 1 m por 2 m, establecese a tarifa de 6,01 euros acto e día. Artigo 6.º.–Beneficios fiscais. Non estarán suxeitos á taxa as iniciativas do Concello patrocinadas por el e polos centros públicos de ensino do municipio e da Comunidade de Montes Veciñais en Man Común, -nos términos estrictos do acordo plenario do día 03/02/1993. Asemade, estarán exentos de taxas cando se realicen actos benéficos, sendo precisa a autorización expresa do Sr. Alcalde ou do Concelleiro delegado de deportes. Non estarán suxeitos ás taxas as actividades realizadas polas asociacións inscritas no Rexistro de Asociacións do Concello e realicen actividades para menores de 18 anos sen ánimo de lucro. Tamén se admitirán os beneficios que veñan establecidos nas normas con rango de lei ou deriven de tratados ou acordos internacionais. Artigo 7.º.–Persoal discontinuo. O persoal discontinuo necesario para a realización de cada acto (porteiro, despacho de billetes, vixilantes, etc.) será aportado polos organizadores. A necesidade de persoal deste tipo será fixada pola Comisión de Goberno ou a Alcaldía, atendendo á categoría da actividade a realizar, estando suxeitos os seus organizadores ás indicacións e directrices que se lles fixe. Artigo 8.º.–Liquidación. Cando se conceda a autorización para o uso do Pavillón liquidarase e esixirase a taxa correspondente. Artigo 9.º.–Ingreso. O pagamento desta taxa realizarase no momento da concesión da autorización do uso do Pavillón na Tesourería municipal ou nas entidades financeiras con conta aberta a nome deste Concello. A non celebración do espectáculo previsto só dará dereito á devolución da taxa ingresada cando sexa o propio Concello o responsable da súa non celebración, non tendo o solicitante dereito a reclamar danos e perdas. Artigo 10.º.–Infraccións e sancións. Nesta materia estarase ó disposto na Lei xeral tributaria e normativa de desenvolvemento. Artigo 11.º.–Normas de xestión. – O persoal discontinuo necesario para a realización de cada acto (porteiro, despacho de billetes, vixilantes, etc.) será aportado polos organizadores. A necesidade de persoal deste tipo será fixada pola Comisión de Goberno ou a Alcaldía, atendendo á categoría da actividade a realizar, estando suxeitos os seus organizadores ás indicacións e directrices que se lles fixe. – As persoas ou entidades interesadas na prestación dos servicios que se citan no artigo segundo desta ordenanza, deberán presentar solicitude por escrito o venres da semana anterior ou o luns da semana para a que solicita o servicio, na Casa do Concello, detallando os días e horas. – Para as actividades de carácter periódico deberá solicitarse a prestación de servicios do Pavillón Polideportivo Municipal antes do comezo das competicións oficiais, xuntando o calendario das mesmas, e tendo que advertir o Concello de calquera alteración que se produza no mesmo. – As solicitudes debidamente tramitadas, serán resoltas polo Sr. alcalde-presidente ou o concelleiro delegado de Deportes. Disposición adicional única Cando existan os convenios de colaboración ós que fai referencia o artigo 27.2 da Lei 39/88, do 28 de decembro, os procedementos de liquidación e recadación regulados nos artigos 8 e 9 desta ordenanza cederán ante a regulación prevista nos convenios. Disposición final A presente modificación da Ordenanza Fiscal núm.7, reguladora da taxa por servicios do pavillón polideportivo municipal entrará en vigor o mesmo día da súa publicación íntegra no Boletín Oficial da Provincia, unha vez cumprido o prazo establecido no artigo 65.2 da Lei 7/1985, do 2 de abril, reguladora das Bases de Réxime Local. Contra a citada aprobación definitiva, pódese interpoñer o recurso contencioso-administrativo, segundo o disposto na lexislación vixente. Dodo, 13 de marzo de 2015. O alcalde Valentín Alfonsín Somoza